***Pustolovine rabina Jakoba*** (francuski *Les Aventures de Rabbi Jacob*) je francusko-italijanska filmska komedija iz 1973. koji je režirao Gérard Oury, koji je i napisao scenarij zajedno sa Daniele Thompson. Glavne uloge igraju Louis de Funès, Suzy Delair, Marcel Dalio, Claude Giraud i Claude Piéplu.

Radnja se odvija oko ksenofobnog Victora (de Funes) koji ne podnosi niti židove niti muslimane, ali se silom prilika mora prerušiti u židovskog rabina. Film je bio veliki uspjeh po evropskim kino blagajnama, te je označio prvi de Funesov film koji je distribuiran i u Americi.

Radnja
------

Rabin Jacob odlazi iz New Yorka u Francusku kako bi proslavio bar micvu Davida od porodice Schmoll. Na put ga prati mladi rabin Samuel. U međuvremenu, francuski biznismen Victor putuje jer se njegova kćer udaje. Victor je zadrti ksenofob i bezobrazno se odnosi prema svakome tko je drugačije religije ili narodnosti. Njegov šofer Salomon doživi prometnu nesreću te se auto prevrne u jezero, ali pošto je Šabat, odbija pomoći, zbog čega mu Victor daje otkaz. Silom prilika, Victor u tvornici žvakaće gume slučajno spasi arapskog princa Slimanea kojeg su oteli teroristi. Pošto ih sada proganjaju, Victor i Slimane se preruše u dva rabina. Međutim, porodica Schmoll ih zamijeni za rabina Jacoba i Samuela te ih odvede na doček, a jedino ih prepozna Salomon, bivši šofer.

Nakon raznih nedaća i avantura, i nakon što pravi rabin Jacob stigne u Orly gdje ga nitko ne dočeka, slijedi sretan kraj: arapska revolucija je uspješna i Slimane postaje vođa svoje države; Victorova kćer se zaljubi u Slimanea; Victor se nauči poštovanju i toleranciji prema drugima; porodica Schmoll pronalazi pravog rabina Jacoba te nastupa slavlje.

Glavne uloge
------------

* Louis de Funès - Victor Pivert
* Suzy Delair - Germaine Pivert
* Marcel Dalio - Rabbi Jacob
* Claude Giraud - Mohamed Larbi Slimane
* Renzo Montagnani - Colonel Farès
* Janet Brandt - Tzipé Schmoll, la grand-mère
* André Falcon - Le ministre
* Xavier Gélin - Alexandre, le fils du général
* Miou-Miou - Antoinette Pivert
* Henri Guybet - Salomon

Nagrade
-------

*Pustolovine rabina Jakoba* su nominirane za Zlatni globus za najbolji strani film.

Kritike
-------

> *Pustolovine rabina Jakoba* se rugaju katolicima, židovima, Arapima, crncima, ženama, čuvarima zakona i sigurnosti aerodroma. A opet, film nema nijedne trunke zlobe u sebi. Ovo je rijedak primjer filma koji iskorištava stereotipe tako bespoštedno da oni postaju smiješni umjesto da budu uvredljivi. Film je tako bogat s nekim od najinvetivnijih primjera slapsticka neviđenih od komedije *It’s a Mad, Mad, Mad, Mad World*... U središtu filma je briljantni komičar Louis de Funes, koji prolazi kroz sve to ludilo sa nevjerojatnom razinom bijesa i energije. Nikada nije bilo komične izvedbe, niti prije niti nakon ovoga, koja se mogla mjeriti sa čistom snagom de Funesovog *tour de forcea*. Radio on uvrede vrijedne Groucha, fizičku komediju blisku Dannyu Kayeu ili nesuzdržanu sumanutost Jima Carreya, de Funes je takva sila komične ludosti da je lako razumijeti zašto nikada nije mogao nadvisiti ovaj nastup i zašto nije poznat izvan Francuske izuzev ovog filma... Uzmite me za riječ - neće vas razočarati ovaj francuski biser.
> 
> – Phil Hall

Izvori
------

1. ↑  Phil Hall (29.4. 2004). „The Mad Adventures of Rabbi Jacob". Film Threat.

Eksterni linkovi
----------------

* *The Mad Adventures of Rabbi Jacob* na sajtu IMDb
* *The Mad Adventures of Rabbi Jacob* na AllMovie-u ()

| * p
* r
* u
Gérard Oury |
| --- |
| Režija | 
* *La Main chaude* (1960)
* *La Menace* (1961)
* *Le crime ne paie pas* (1962)
* *Le Corniaud* (1965) \**La Grande Vadrouille* (1966)
* *Le Cerveau* (1969)
* *La Folie des grandeurs* (1971)
* *Les Aventures de Rabbi Jacob* (1973)
* *La Carapate* (1978)
* *Le Coup du parapluie* (1980)
* *L'As des as* (1982)
* *La Vengeance du serpent à plumes* (1984)
* *Lévy et Goliath* (1987)
* *Vanille Fraise* (1989)
* *La Soif de l'or* (1993)
* *Fantôme avec chauffeur* (1996)
* *Le Schpountz* (1999)

 |
| Samo scenarij | 
* *Le Miroir à deux faces* (1958)
* *Un témoin dans la ville* (1959)
* *Babette s'en va-t-en guerre* (1959)
* *Voulez-vous danser avec moi ?* (1959)

 |
| Projekti | 
* *Le Cargo de la colère* (1962-1963)
* *Le Crocodile* (1974-1980)
* *L'Entourloupe* (1975-1976)

 |